7.pielikums
Iepirkuma “Arhīva plauktu iegāde, piegāde un uzstādīšana”
 nolikumam
 Identifikācijas Nr. LNA 2024/3


LĪGUMA PROJEKTS
par arhīva plauktu iegādi, piegādi un uzstādīšanu 
Latvijas Nacionālā arhīva struktūrvienībās

Rīgā
Līguma datums ir pēdējā elektroniskā paraksta datums

	Latvijas Nacionālais arhīvs, vienotais reģistrācijas nr.90009476367, juridiskā un faktiskā adrese: Šķūņu iela 11, Rīga, LV-1050, tā direktores Māras Sprūdžas personā, kura rīkojas saskaņā ar Ministru kabineta 2010. gada 28. decembra noteikumiem nr.1234 „Latvijas Nacionālā arhīva nolikums”, turpmāk – Pasūtītājs, no vienas puses, un
	........................................... (uzņēmuma nosaukums), vienotais reģistrācijas nr. ............................., juridiskā adrese: .........................., faktiskā adrese: ...................................., tā/s valdes locekļa/pilnvarotās personas .................................. personā, kurš/a rīkojas saskaņā ar uzņēmuma statūtiem/pilnvaru, turpmāk – Izpildītājs, no otras puses,
abas kopā turpmāk - Puses un katra atsevišķi – Puse, pamatojoties uz Latvijas Nacionālā arhīva iepirkuma komisijas organizētā iepirkuma „Arhīva plauktu iegāde, piegāde un uzstādīšana Latvijas Nacionālā arhīva vajadzībām” (identifikācijas Nr. LNA 2024/____ rezultātiem, turpmāk – Iepirkums, noslēdz šādu līgumu, turpmāk – Līgums:
1. LĪGUMA PRIEKŠMETS
0. Pasūtītājs uzdod, bet Izpildītājs apņemas sagādāt, piegādāt un uzstādīt Arhīva plauktus (turpmāk – plaukti), kas sastāv no plauktu moduļiem ar sešiem plauktiem un noslēdzošo plauktu.
0. Plauktu tehniskā specifikācija (plauktu moduļu daļu skaits), kā arī piegādes adreses tiek  norādītas  pasūtījumā  saskaņā ar tehnisko specifikāciju.
0. Plaukti tiek sagādāti, piegādāti un uzstādīti atbilstoši Iepirkuma tehniskajai specifikācijai (Līguma 1.pielikums) un saskaņā ar Izpildītāja iesniegto finanšu piedāvājumu (Līguma 2.pielikums), kas abi ir Līguma neatņemama sastāvdaļa.
0. Izpildītājs piegādā un uzstāda plauktus šādās adresēs:

0. Izpildītājs apņemas veikt plauktu iegādi, piegādi un uzstādīšanu 60 (sešdesmit) kalendāro kalendāro dienu laikā no pasūtījuma nosūtīšanas dienas.

1. IZPILDĪTĀJA PIENĀKUMI UN TIESĪBAS
1. Izpildītājs apņemas sagādāt, piegādāt un uzstādīt plauktus saskaņā ar Līgumu un pēc plauktu uzstādīšanas iesniegt Pasūtītājam parakstīšanai plauktu pieņemšanas – nodošanas aktu un samaksas dokumentus.
1. Piegādāt plauktus atbilstoši plauktu pasūtījumos norādītajam apjomam, tehniskās specifikācijas aprakstam un kvalitātes prasībām.
1. Nodrošināt, lai transportēšanas laikā plaukti būtu iepakoti, pasargājot tos no defektu rašanās.
1. Saskaņot plauktu piegādes un uzstādīšanas laikus ar Līguma 10.3.punktā norādīto Pasūtītāja atbildīgo personu ne vēlāk kā divas darba dienas pirms plauktu piegādes.
1. Plauktu uzstādīšanas laikā ievērot drošības tehnikas, ugunsdrošības, darba drošības, veselības un apkārtējās vides aizsardzības normatīvos aktus, kā arī Pasūtītāja atbildīgā darbinieka norādījumus.
1. Nodrošināt, lai plauktu pārvietošanas laikā netiktu bojātas grīdas, sienas un telpās esošais Pasūtītāja inventārs.
1. Izpildītājam ir tiesības saņemt samaksu par kvalitatīvi izpildītu Pasūtījumu.

1. PASŪTĪTĀJA PIENĀKUMI UN TIESĪBAS
2. Veikt samaksu par piegādātiem un kvalitatīvi uzstādītiem plauktiem saskaņā ar Līguma noteikumiem.
2. Līgumā noteiktajā kārtībā pieņemt Izpildītāja piegādātos un uzstādītos plauktus un apstiprināt plauktu pieņemšanas – nodošanas aktus un samaksas dokumentus.
2. Pasūtītājam nav pienākuma veikt pasūtījumu par visu Līguma 4.1.punktā norādīto Līguma summu.
2. Pasūtītājam nepieciešamības gadījumā ir tiesības mainīt pasūtāmo plauktu daudzumu, nemainot  plauktu moduļa daļu cenu, ar nosacījumu, ka šo darbību rezultātā netiek pārsniegta Līguma 4.1.punktā norādītā Līguma summa.

1. LĪGUMA SUMMA UN SAMAKSAS KĀRTĪBA
3. Līguma summa ir ______________(_____________________ euro) EUR bez pievienotās vērtības nodokļa (PVN), turpmāk – Līguma summa.
3. Samaksu par piegādātajiem un uzstādītajiem plauktiem Pasūtītājs veic 14 (četrpadsmit) dienu laikā no plauktu pieņemšanas – nodošanas akta parakstīšanas dienas.
3. Pasūtītājs maksājumus par Pakalpojuma izpildi veic ar pārskaitījumu uz bankas kontu, kas norādīts Izpildītāja iesniegtajā rēķinā. Pasūtītāja maksājums tiek uzskatīts par izpildītu dienā, kad maksājuma uzdevums iesniegts izpildei bankā.
3. Izpildītājs, sagatavojot rēķinu, iekļauj tajā informāciju ar pasūtījuma pilnu nosaukumu, kā arī Līguma numuru un noslēgšanas datumu. Ja Izpildītājs nav iekļāvis šo informāciju rēķinā, Pasūtītājs ir tiesīgs prasīt Izpildītājam veikt atbilstošas korekcijas rēķinā.
3. Pasūtītājs pieņem un atzīst Izpildītāja elektroniskos attaisnojuma dokumentus, ja tie noformēti atbilstoši Latvijas Republikā spēkā esošo normatīvo aktu prasībām un nosūtīti uz elektroniskā pasta adresi gramatvediba@arhivi.gov.lv.

1. PASŪTĪJUMA PIEŅEMŠANAS KĀRTĪBA UN PRETENZIJAS
4. Izpildītājs plauktu piegādi un uzstādīšanu veic Līguma 1.5.punktā noteiktajā termiņā iepriekš savstarpēji saskaņojot ar Pasūtītāju  Līguma 10.3.punktā atbildīgo personu  plauktu piegādes vietu un laiku.
4. Izpildītājs divu dienu laikā pēc pasūtījuma izpildes  katrā  Pasūtītāja  adresē iesniedz Pasūtītāja Līguma 10.3.punktā atbildīgajai personai  sagatavotu un parakstītu plauktu pieņemšanas – nodošanas aktu. Apmaksas dokumenti tiek nosūtīti Pasūtītājam uz e-pasta adresi: gramatvediba@arhivi.gov.lv. 
4. Vienlaicīgi ar plauktiem Izpildītājs nodod Pasūtītāja Līguma 10.3.punktā atbildīgajai personai plauktu pavadošo dokumentāciju, izpilddokumentāciju, lietošanas instrukciju (ar tulkojumu latviešu valodā) un garantijas dokumentāciju. 
4. Pasūtītāja Līguma 10.3.punktā noteiktā atbildīgā persona piecu darba dienu laikā pēc plauktu pieņemšanas – nodošanas akta saņemšanas pārbauda uzstādīto plauktu atbilstību Līguma noteikumiem un pieņem pasūtījumu, parakstot plauktu pieņemšanas – nodošanas aktu, vai iesniedz Izpildītājam motivētu atteikumu pieņemt izpildīto pasūtījumu.
4. Pasūtītāja motivēta atteikuma gadījumā Izpildītājs ar saviem spēkiem un par saviem līdzekļiem novērš trūkumus un defektus vai arī veic plauktu nomaiņu Pušu saskaņotā termiņā, ja tie neatbilst tehniskajai specifikācijai un/vai kvalitātes prasībām. Pēc trūkumu novēršanas Izpildītājs atkārtoti iesniedz Pasūtītājam plauktu pieņemšanas – nodošanas aktu. 
4. Ja 4 (četru) nedēļu laikā Pusēm vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja pretenziju, Izpildītājs ne tikai novērš attiecīgos trūkumus, bet arī Pasūtītāja noteiktā termiņā un kārtībā sedz eksperta pieaicināšanas izmaksas.
4. Pasūtījuma izpildes diena ir diena, kad plaukti ir uzstādīti un plauktu pieņemšanas – nodošanas akts ir abpusēji parakstīts.
4. Plaukti pāriet Pasūtītāja īpašumā, kad Izpildītājs ir tos piegādājis un uzstādījis, un Pasūtītājs savukārt veicis attiecīgā Izpildītāja rēķina samaksu.
1. GARANTIJA
5.  Piegādātajiem plauktiem Izpildītājs nodrošina 60 (sešdesmit) mēnešu garantijas laiku, kas tiek skaitīts no plauktu pieņemšanas – nodošanas akta parakstīšanas dienas. Garantijas laikā Izpildītājs veic plauktu vai atsevišķu to daļu nomaiņu vai bezmaksas remontu, ja bojājums nav radies Pasūtītāja vai trešo personu vainas dēļ.
5. Uz garantijas remontu vai nomaiņu attiecināmu jebkura veida defektu novēršanu Izpildītājs veic par saviem līdzekļiem piecu darba dienu laikā no Pasūtītāja rakstveida pretenzijas saņemšanas dienas vai citā ar Pasūtītāju rakstveidā saskaņotā termiņā. Par katra bojājuma konstatēšanas gadījumu Puses sastāda un paraksta attiecīgu aktu.
5. Izpildītājs neatbild par piegādāto un uzstādīto plauktu defektiem, kas radušies garantijas laikā Pasūtītāja vai trešo personu vainas dēļ.
1. PUŠU ATBILDĪBA
6.  Ja Izpildītājs nokavējis Līgumā noteikto plauktu piegādes termiņu, Pasūtītājam ir tiesības pieprasīt un Izpildītājam ir pienākums maksāt līgumsodu 0,2% (nulle komats divi procenti) apmērā no kopējās Līguma summas par katru nokavēto dienu, bet ne vairāk kā 10% (desmit procenti) no kopējās Līguma summas.
6.  Ja Pasūtītājs kavē Līgumā noteiktos maksājuma termiņus, Izpildītājs ir tiesīgs pieprasīt un Pasūtītājam ir pienākums maksāt līgumsodu 0,2% (nulle komats divi procenti) apmērā no termiņā nesamaksātās kopējās summas par katru kavējuma dienu, bet ne vairāk kā 10 (desmit) % no termiņā nesamaksātās kopējās summas.
6. Puses piekrīt, ka līgumsodus, izmaksas un zaudējumu atlīdzības, kas Pasūtītājam pienākas no Izpildītāja saskaņā ar Līguma izpildi, Pasūtītājs ir tiesīgs aprēķināt vienpusēji saskaņā arī ar abpusēji neparakstītu pretenzijas aktu un ieturēt no jebkura maksājuma, kas saistībā ar Līgumu pienākas Izpildītājam.
6. Līgumsoda samaksa neatbrīvo puses no Līguma saistību pilnīgas izpildes un izdevumu un/vai zaudējumu atlīdzināšanas pienākuma.
1. LĪGUMA DARBĪBAS TERMIŅŠ UN GROZĪŠANAS VAI IZBEIGŠANAS KĀRTĪBA
7. Līgums stājas spēkā tā abpusējas parakstīšanas dienā un ir spēkā 12 (divpadsmit) mēnešus vai līdz brīdim, kad sasniegta Līguma 4.1.punktā noteiktā līgumcena, atkarībā, kurš no apstākļiem iestāsies pirmais, un izpildītas visas Līgumā noteiktās saistības.
7. Pasūtītājs ir tiesīgs vienpusēji atkāpties no Līguma, paziņojot par to rakstveidā Izpildītājam 5 (piecu) darba dienu laikā, ja:
 Izpildītājs kavē Līguma izpildi vairāk par divām nedēļām;
Izpildītājs ir nokavējis piegādes termiņu ilgāk kā par 20 (divdesmit) kalendārajām dienām;
Piegāde neatbilst Līgumam, un šī neatbilstība nevar tikt novērsta Līgumā paredzētajā termiņā;
Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma.
7. Līguma grozījumi ir pieļaujami, ja tie nemaina Līguma vispārējo raksturu. Puses, savstarpēji rakstveidā vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61.panta nosacījumus saistībā ar grozījumu veikšanu iepirkuma līgumos.
1. NEPĀRVARAMAS VARAS APSTĀKĻI
8. Pušu atbildība neiestājas, ja Līguma saistību izpildi aizkavē vai tā kļūst neiespējama  nepārvaramas varas apstākļu dēļ. Par nepārvaramu varu uzskatāmi apstākļi, kurus Pusei nebija iespējams ne paredzēt, ne novērst un kuri iziet ārpus Puses kontroles un atbildības. Ar nepārvaramas varas apstākļiem Puses saprot karu, blokādi, embargo, eksporta un importa aizliegumu, epidēmijas un citus ārkārtēja rakstura apstākļus, kurus Puses nevarēja paredzēt slēdzot Līgumu un tā izpildes laikā, dabas katastrofas, ugunsnelaime, plūdi, citas stihiskas nelaimes un sociālie konflikti (streiki, boikoti, lokauti). 
8. Pusei, kuras saistību izpilde tiek kavēta nepārvaramas varas apstākļu dēļ, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā 3 (trīs) dienu laikā no to iestāšanās dienas.
8. Pēc nepārvaramās varas apstākļu izbeigšanās Puses rakstveidā vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 (vienu) mēnesi, tad Puses rakstveidā vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos. Šādā gadījumā jebkurai no Pusēm ir tiesības vienpusēji atkāpties no Līguma turpmākās izpildes.
1. CITI NOTEIKUMI
9. Puses Līguma izpildē sev par saistošu atzīst arī Pušu saraksti e-pastā, kā arī ar drošu elektronisko parakstu parakstītus Pušu dokumentus.
9. Strīdus un domstarpības, kas Pusēm rodas Līguma izpildes gaitā, par Līgumu un tā izpildi Puses risina pārrunu ceļā. Ja strīdus un domstarpības nav iespējams atrisināt pārrunu ceļā, tie nododami izšķiršanai Latvijas Republikas tiesā Latvijas Republikas normatīvajos aktos noteiktajā kārtībā.
9. Par Līguma izpildi atbildīgā persona no Pasūtītāja puses ir ___________________,tālrunis: __________, e-pasts: _____________.
9. Par Līguma izpildi atbildīgā persona no Izpildītāja puses ir .........................................................................................................
9. Līguma 10.3. un 10.4.apakšpunktā noteiktās Pušu atbildīgās personas ir tiesīgas attiecīgās Puses vārdā parakstīt pieņemšanas – nodošanas aktus, trūkumu aktus un citus dokumentus, iesniegt ieteikumus un pretenzijas, kā arī risināt citus ar Līguma izpildi saistītus organizatoriskus jautājumus.
9. Līguma neatņemama sastāvdaļa ir šādi pielikumi:
1. pielikums – Tehniskā specifikācija;
1. pielikums – Finanšu piedāvājums.

